আবিদ বিন ইসলাম তেমনি এক তরুণ, যার বয়স তখনো আঠারোতে পা দেয়নি। অথচ তার আগেই সে কাঁপন তুলেছিল সমাজে। জানিয়ে দিয়েছিল তার স্বকীয়তাবোধ। যে ভাবতো সারাক্ষণ আর কিছুক্ষণ পরপর এসে মাকে বলতো অন্যায়ের বিরুদ্ধে সবাইকে নিয়ে লড়বার জন্য সে বড়ো-অনেক বড়ো নেতা হবে। সবাইকে ছাড়িয়ে যাবে। আসলেই আবিদ আমাদের সবাইকে ছাড়িয়ে অনেক বড় হয়েছে। কৈশোরেই সে পেয়েছে মৃত্যুহীন সার্থক জীবন।